Publication: Magyar Közlöny
Issue: MK-2003-68 (Year: 2003, Number: 68)
Era: 1990-2004
Section: 
Paragraph Index: 666

5. Kutatás és monitorozás 5.1. A Felek törekednek olyan kevéssé ismert területek felmérésére, ahol az 1. táblázatban felsorolt populációk egyedei jelentõsebb koncentrációban elõfordulhatnak. Ezen felmérések eredményeit közzéteszik. 5.2. A Felek törekednek az 1. táblázatban felsorolt populációk monitorozására. Ennek eredményeit nyilvánosságra hozzák vagy eljuttatják az illetékes nemzetközi szervezetekhez, hogy az állományhelyzetet és állományalakulást áttekinthessék. 5.3. A Felek együttmûködnek, hogy a populációk helyzetének jellemzése szempontjából alapvetõ állományváltozások mérését — mint e populációk helyzetének jellemzésére szolgáló szempontot — továbbfejlesszék. 5.4. A Felek együttmûködnek az 1. táblázatban felsorolt összes populáció vándorlási útvonalának meghatározása érdekében, egyrészt a költési és a költésen kívüli idõszakok elõfordulási, valamint számlálási adatainak felhasználásával, másrészt pedig összehangolt gyûrûzési programokkal. 5.5. A Felek törekednek arra, hogy az 1. táblázatban felsorolt populációk ökológiájával, populációdinamikájával és élõhelyeivel kapcsolatban közös kutatásokat kezdeményezzenek és támogassanak azok sajátos igényei, továbbá a védelmük és a kezelésük szempontjából legmegfelelõbb eszközök meghatározása céljából. 5.6. A Felek törekednek arra, hogy felmérjék a vizes területek csökkenésének, romlásának és a zavarásoknak a hatásait egyrészt az 1. táblázatban felsorolt populációk által használt vizes területek eltartó képességére, másrészt e populációk vonulási mintájára. 5.7. A Felek törekednek arra, hogy felmérjék egyrészt a vadászat és a kereskedelem káros hatásait az 1. táblázatban felsorolt populációkra, másrészt pedig ezen tevékenységek fontosságát mind a helyi, mind a nemzetgazdaságban. 5.8. A Felek törekednek arra, hogy együttmûködjenek az érintett nemzetközi szervezetekkel és támogassák a kutatási és a monitorozási tevékenységeket.

Source: https://magyarkozlony.hu/hivatalos-lapok/5db3d43efe07b935196ea6717031c4953eed2714/dokumentumok/0027dd0eab7596e15b033e900a70d1c6f2382bad/letoltes